IRPC ผนึกพันธมิตรจีน รุกขาย “เม็ดพลาสติก” ออนไลน์ คาดกวาดยอดขายปี 63 แตะ 4 พันลบ.
IRPC ผนึกพันธมิตรจีน รุกขาย “เม็ดพลาสติก” ออนไลน์ คาดกวาดยอดขายปี 63 แตะ 4 พันลบ.
IRPC ผนึกพันธมิตรจีน รุกขาย “เม็ดพลาสติก” ออนไลน์ คาดกวาดยอดขายปี 63 แตะ 4 พันลบ.
10 ต.ค. 2562

นายไกรศรี ภัณฑ์กิจนิรันดร กรรมการผู้จัดการ บริษัท ไอพอลิเมอร์ จำกัด ในเครือ บริษัท ไออาร์พีซี จำกัด (มหาชน) หรือ IRPC เปิดเผยว่า บริษัทได้ร่วมมือกับบริษัท Guangzhou Saiju Performance Polymer Ltd. ประเทศจีนในการพัฒนา PLASTKET.COM ซึ่งเป็นพลาสติกอีคอมเมิร์ซแพลทฟอร์ม (Plastic E-Commerce platform) รายแรกในประเทศไทย
สำหรับ PLASTKET.COM เป็นพลาสติกอีคอมเมิร์ซแพลทฟอร์ม (Plastic E-Commerce platform) ที่นำเทคโนโลยี AI เข้ามาช่วยในการพัฒนารูปแบบการซื้อขายเม็ดพลาสติก สารเคมี และผลิตภัณฑ์กึ่งสำเร็จรูปและสำเร็จรูปให้ง่ายขึ้น โดยเปิดโอกาสให้ผู้ขายนำเม็ดพลาสติกจากหลากหลายแบรนด์มาจัดจำหน่าย เพื่อสร้างตัวเลือกที่หลากหลายทั้งด้านคุณภาพและราคาให้กับผู้ซื้อ
โดยแพลตฟอร์มดังกลาวจะรวมทั้งบริการซื้อ-ขาย เม็ดพลาสติกออนไลน์ บริการจัดส่งสินค้า บริการสินเชื่อการค้า และบริการด้านความรู้เชิงวิชาการ งานวิจัย ซึ่งเป็นแหล่งข้อมูลของนวัตกรรมล่าสุดเพื่อสร้างความแข็งแกร่งให้ผู้ประกอบการพลาสติก SMEs ทั่วประเทศ
นอกจากนั้น ยังร่วมมือกับสถาบันการเงินชั้นนำของประเทศ เพื่อสนับสนุนสินเชื่อการค้าให้กับผู้ประกอบการรายย่อย และจับมือกับสมาคมขนส่งและโลจิสติกส์ไทยในการให้บริการจัดส่งสินค้าไปยังผู้ประกอบการพลาสติกทั่วประเทศในปริมาณตามความต้องการ ตัดปัญหาการได้รับสินค้าล่าช้าอันจะส่งผลต่อการผลิต
ทั้งนี้ จุดมุ่งหมายของ PLASTKET.COM คือการเพิ่มศักยภาพให้ ผู้ประกอบการ SMEs ด้านพลาสติกสามารถเข้าถึงสินค้าที่มีคุณภาพ สร้างสภาพคล่องในการดำเนินธุรกิจ รวมทั้งพัฒนาผลิตภัณฑ์ใหม่ๆ ที่เป็นมิตรกับสิ่งแวดล้อม สร้างความยั่งยืนให้ธุรกิจ โดยในปี 63 จะเริ่มขยายไปในเอเชียตะวันออกเฉียงใต้ คาดว่าจะสามารถสร้างยอดขายเริ่มต้น 100,000 ตัน เป็นรายได้กว่า 4,000 ล้านบาท